[{"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Ffarmwr yn asesu cnwd o filed perlog.Mae dim llai na 3 phroject o Brifysgol Bangor wedi\u2018u dewis o blith bron i 7,000 o gyflwyniadau i\u2019w ddefnyddio fel enghreifftiau o\u2019r 20 project ymchwil orau sy\u2019n cyfrannu at ddatblygiad rhyngwladol."}, {"text_idx": "#000015", "text": "Mae\u2019r gwaith gan yn Athro John Witcombe o Ysgol yr Amgylchedd, Adnoddau Naturiol a Daearyddiaeth wedi datblygu straen o filed perlog sy\u2019n gwrthsefyll clefydau. Mae miled yn brif gnwd i drwch y boblogaeth drwy Affrica a Deheudir Asia. Bob blwyddyn mae colledion enfawr i\u2019r cynhaeaf oherwydd y clefyd llwydni blewog. Erbyn hyn, mae\u2019r math newydd sy\u2019n gwrthsefyll clefyd yn cael ei dyfu\u2019n eang yn India gan alluogi sustemau ffermio hydwyth a chreu gwaith i ferched lleol. Dyma un enghraifft o rywogaethau newydd o gnydau newydd neu well a ddatblygwyd ym Mhrifysgol Bangor, gyda chyfranogiad ffermwyr lleol yn Asia."}, {"text_idx": "#000016", "text": "Hefyd wedi ei chynnwys mae partneriaeth ymchwil gyda\u2019r nod o warchod bywoliaeth pobl leol drwy gefnogi cadwraeth ac adferiad coedwigoedd mangrof mewn rhannau o Kenya, lle mae cymunedau tlawd yn dibynnu\u2019n drwm ar yr adnoddau naturiol a\u2019r ecosystem sy\u2019n deillio o\u2019r coedwigoedd mangrof."}, {"text_idx": "#000017", "text": "Planu mangrofau yn Kenya.Mae Dr Martin Skov o Ysgol Gwyddorau Eigion y Brifysgol yn un o\u2019r ymchwilwyr allweddol yn y DU sydd, trwy eu hymchwil, wedi cynorthwyo cymunedau lleol yn Kenya i ddechrau project masnachu carbon o fewn ecosystem fo\u0302r, sef mangrofau. Dyma\u2019r cynllun cyntaf o\u2019i fath yn y byd. Mae\u2019r cynllun yn dod a\u0302 $12-18,000 y flwyddyn i bobol Bae Gazi drwy dystysgrifau masnachu sy\u2019n nodi\u2019r CO2 sydd yn cael ei ddal yn y mangrofau y mae\u2019r pentrefwyr yn eu gwarchod. Mae\u2019r elw\u2019n ariannu projectau creu swyddi a chymunedol, fel adeiladu adain newydd i\u2019r ysgol a chyflenwad dw\u0302r. Bellach, mae\u2019r broject yn cael ei gynnal gan y gymuned, ac yn cynnwys amrediad o weithgareddau cefnogol."}]